विशेषज्ञ डॉक्टर नहीं, 547 गांवों के लोग इलाज से वंचित
भास्कर न्यूज| झालावाड़/बकानी
जिलेके आठ अस्पतालों को एफआरयू (फस्ट रैफरल यूनिट)का दर्जा प्राप्त है, लेकिन चार अस्पतालों में ही एफआरयू सुविधा मिल रही है। शेष चार एफआरयू बंद पड़े होने के कारण इनसे जुडे़ 547 गांव के लोगों को ठीक से इलाज नहीं मिल पा रहा है।
जटिल प्रसव हो या, सड़क दुर्घटना या किसी जहरीले जीव के काटने से अचेत हुए व्यक्ति सभी को जिला अस्पताल ही रैफर करना पड़ता है। ये एफआरयू इसलिए बंद पड़े हुए है क्योंकि स्वास्थ्य विभाग के पास पांच प्रकार के विशेषज्ञ इन अस्पतालों में नहीं है। जिले में बकानी, चौमहला, डग मनोहरथाना सामुदायिक स्वास्थ्य केंद्र को एफआरयू का दर्जा प्राप्त है, लेकिन पिछले 15 सालों से इन अस्पतालों में एफआरयू की सुविधा बंद पड़ी हुई है। यहां आने वाले मरीजों को प्राथमिक उपचार के बाद सीधे जिला मुख्यालय झालावाड़ जिला अस्पताल ही रैफर किया जाता है। अब तो हालात यह हो गए है कि परिजन अपने मरीज को इन अस्पतालों में ले जाने की बजाय सीधे झालावाड़ लेकर जाते है या प्राइवेट अस्पतालों की ओर रूख करते है। एफआरयू सुविधा बंद होने से इन अस्पतालों के ऑपरेशन थियेटर के ताले खुले तो कई साल हो गए है। ताले खुलते भी है तो केवल नसबंदी ऑपरेशन शिविर के लिए।
किस ब्लॉक के कितने गांव प्रभावित
जिलेके चार ब्लॉक के अस्पतालों को एफआरयू बना रखा है। इसमें बकानी अस्पताल से क्षेत्र के 150 गांव जुडे़ हुए है। इसके अलावा मनोहरथाना से 100, डग से 195 चौमहला अस्पताल से 102 गांव जुडे़ है। इनके मरीज इलाज के लिए पहले इन अस्पतालों में ही आते है। यहां प्राथमिक उपचार सामान्य प्रसव के इलाज की सुविधा तो है, लेकिन सड़क दुर्घटना या अन्य गंभीर रोगों के मरीज आने पर उनको रैफर किया जाता है। शेष|15पर
^विशेषज्ञडॉक्टर्स के अलावा में जिले के चार एफआरयू बंद पड़े हुए है। विशेषज्ञों के रिक्त पदों को भरने के लिए उच्च अधिकारियों को अवगत करा रखा है। विशेषज्ञ मिलते ही इनको शुरू किया जाएगा। डॉ.साजिद खान,सीएमएचओ
बकानी. एफआरयू का दर्जा प्राप्त अस्पताल।
hin_Deva mar_Deva hin_Deva hin_Deva hin_Deva hin_Deva hin_Deva awa_Deva